अब तक नगर निगम ने पकड़े 390 मवेशी
दिन शेष
08
मवेशी मुक्त शहर
तीन माह में नगर निगम ने शहर में आवारा मवेशी पकड़ने का अभियान चलाकर 390 मवेशियों को गोशालाओं में बंद किया। इससे मुख्य सड़कों व चौराहों पर अब मवेशी दिखना बंद हो गए हैं।
तीन माह में निगम टीम अब तक 390 मवेशी पकड़ चुकी है। 147 मवेशियों को राजसात कर गोशाला को सौंपा जा चुका है। स्वास्थ्य अधिकारी राजेंद्रसिंह पंवार के अनुसार शुरुआत में 76 मवेशियों को राजसात कर खेतलपुर गोशाला को सौंपा था। हाल ही में 75 मवेशियों को राजसात किया। 51 को सैलाना गोशाला को सौंप दिया है। अन्य की शिफ्टिंग की जा रही है। शेष मवेशी खेतलपुर, बकराशाला, जवाहर नगर गोशाला में बंद हैं उन्हें भी राजसात करने की कार्रवाई की जाएगी।
कहां कितने मवेशी
गोपाल गोशाला में 76 राजसात कर सौंपे गए।
दूसरी बार 75 राजसात किए इसमें से 51 सैलाना भेजे।
जवाहर नगर गोशाला में 143
बकराशाला में 50
खेतलपुर में अलग से 50 मवेशी बंद हैं।
कॉलोनियों में अब भी मवेशी
नगर निगम ने मुख्य मार्गों व चौराहों से जरूर मवेशी पकड़ लिए लेकिन कॉलोनियों में अब भी समस्या बरकरार है। सैलाना रोड क्षेत्र की कई कॉलोनियों में मवेशी रात में खाली प्लॉटों पर बैठे रहते हैं।
शिफ्टिंग के बाद कार्रवाई
अभी गोशालाओं में मवेशी शिफ्ट किए जा रहे हैं। जवाहर नगर और बकरा शाला में अभी जगह नहीं है। वहां से मवेशी शिफ्ट करने के बाद आगे फिर कार्रवाई शुरू की जाएगी। कॉलोनियों में भी मवेशी पकड़े जाएंगे। सोमनाथ झारिया, आयुक्त, नगर निगम
mag_Deva hin_Deva unk bho_Deva hin_Deva hin_Deva hin_Deva hin_Deva hin_Deva bho_Deva mag_Deva bho_Deva mag_Deva hin_Deva bho_Deva hin_Deva